આ ઉપરાંત તે દક્ષિણની ફિલ્મોમાં પણ કામ કરી રહી છે. કોરિયોગ્રાફર અરવિંદ ઠાકુર સાથે ગૂપચૂપ લગ્ન અને ત્યારબાદ માતા બનવાના કારણે મરિયમે કામમાંથી લાંબો બ્રેક લીધો હતો. તેની ફિટનેસ અને આકર્ષક ફિગર જોઇને કોઇ પણ વ્યક્તિ ન કહી શકે કે તે બે બાળકોની માતા છે. તે સોશિયલ મીડિયા પર પણ ખૂબ જ સક્રિય રહે છે. તેણે પોતાની સુંદર તસવીરો પોતાના પ્રશંસકો માટે પોસ્ટ કરી હતી. મૂળ તે સ્વિડનની રહેવાસી છે. ત્યાં તે અભિનેત્રી ઉપરાંત મોડલ, ડાન્સ ટીચર અને કોરિયોગ્રાફર તરીકે કામ કરે છે. તે સ્વિડનમાં બોલિવૂડ ડાન્સ સ્કૂલ પણ ચલાવે છે. બોલિવૂડમાં ભાગ્ય અજમાવવા માટે મરિયમ વર્ષ ૨૦૦૯માં સ્વિડનથી મુંબઇ આવી ગઇ હતી. •